หุ้น22ธ.ค.ปิดลบ1.23 จุด
หุ้น 22 ธ.ค.ปิดที่ 1,042.52จุด ลดลง 1.23 จุด มูลค่าซื้อขาย 18,748 ล้านบาท
22 ธ.ค. 2554

หุ้น 22 ธ.ค.ปิดที่ 1,042.52จุด ลดลง 1.23 จุด มูลค่าซื้อขาย 18,748 ล้านบาท




ดัชนีหุ้นวันที่ 22 ธ.ค. ปิดที่ 1,042.52 จุด ลดลง 1.23 จุด (-0.12%) แตะระดับสูงสุด 1,047.09 จุด และต่ำสุด 1,037.19 จุด มูลค่าการซื้อขาย 18,748 ล้านบาท
นายสมชาย เอนกทวีผล ผู้อำนวยการ ฝ่ายวิเคราะห์ บล.ฟินันเซีย ไซรัส เปิดเผยว่า ดัชนีหุ้นไทยเริ่มปรับฐานลง หลังไม่มีปัจจัยบวกใหม่ๆ เข้ามาเสริมการลงทุน อีกทั้งนักลงทุนต่างชาติบางส่วนเริ่มชะลอการลงทุนเพราะใกล้เข้าสู่เทศกาลคริสต์มาสและเทศการวันหยุดปีใหม่แล้ว
สำหรับแนวโน้มดัชนีวันพรุ่งนี้ (23 ธ.ค.) คาดว่า ดัชนียังแกว่งตัวผันผวนต่อ เนื่องจากยังไม่มีปัจจัยบวกใหม่ๆ สนับสนุนการลงทุน อีกทั้งผลกระทบทั้งในและต่างประเทศก็ยังไม่มีอะไรคืบหน้า
ทั้งนี้ ประเมินแนวรับที่ 1,030 จุด และแนวต้าน 1,050 จุดส่วนกลยุทธ์ แนะนำเก็งกำไรรายตัว
หลักทรัพย์ที่มีมูลค่าการซื้อขายสูงสุด 5 อันดับ ได้แก่PTTGC   มูลค่าการซื้อขาย 1,036 ล้านบาท ปิด  62.00 บาท ลดลง 0.75 บาท (-1.20%)   KBANK  มูลค่าการซื้อขาย 880 ล้านบาท ปิด 123.50 บาท ลดลง 1.50 บาท (-1.20%)   CPF       มูลค่าการซื้อขาย 847 ล้านบาท ปิด  33.00 บาท ลดลง 0.50 บาท (-1.49%)   TMB       มูลค่าการซื้อขาย 778 ล้านบาท ปิด 1.66 บาท เพิ่มขึ้น 0.05 บาท (+3.11%)   BANPU  มูลค่าการซื้อขาย 773 ล้านบาท ปิด 550.00 บาท ลดลง 8.00 บาท (-1.43%)